Greek Legal Document

Category: 332

Content:
37. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 165 της 15/22 Απρ. 1988 (Α΄ 75) Αύξηση αμοιβών οδοντιατρικών πράξεων. Έχοντας υπόψη: 1.Τις διατάξεις του άρθρ. 29 του Α.Ν. 1565/39 «περί κώδικος ασκήσεως του ιατρικού επαγγέλματος» (ΦΕΚ Α΄ 16/1939) και του από 22.4./4.5.39 Β.Δ/τος «περί επεκτάσεως διατάξεων τινών του με αριθ. 1565/39 Α.Ν. και επί των ασκούντων το Οδοντιατρικό επάγγελμα εν Ελλάδι» (ΦΕΚ Α΄ 178/ 1939) καθώς και τις διατάξεις των άρθρ. 1 και 9 του Ν.Δ. 623/56 «περί καθορισμού κατωτάτων ορίων ιατρικής αμοιβής και συνθηκών εργασίας των Ιατρών» (ΦΕΚ Α΄ 277/1956). 2.Τις διατάξεις του άρθρ. 35 του Νόμ. 1026/80 «περί των Οδοντιατρικών Συλλόγων, της Ελληνικής Οδοντιατρικής Ομοσπονδίας (Ε.Ο.Ο) ως και λοιπών συναφών διατάξεων» (ΦΕΚ Α΄ 48/80). 3.Την με αριθ. 18/53η Ολομ./15.2.88 γνωμοδότηση του Κεντρικού Συμβουλίου Υγείας. 4.Το με αριθ. 55/Φ.45/14.1.1988 έγγραφο της Ελληνικής Οδοντιατρικής Ομοσπονδίας. 5.Την απόφαση 1554/7.12.87, περί μεταβιβάσεως αρμοδιοτήτων (ΦΕΚ Β΄ 705/8.12.87). 6.Τη με αριθ. 192/1988 γνωμοδότηση του Συμβουλίου της Επικρατείας, μετά από πρόταση του Υφυπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρο μόνο.-Αυξάνουμε τις αμοιβές των Οδοντιατρικών πράξεων, όπως αυτές έχουν καθοριστεί με το Π.Δ/γμα 305/86 (ΦΕΚ Α΄ 135/29.8.86), κατά ποσοστό 10%, στρογγυλοποιούμενες στην επόμενη δεκάδα. 744 34.Ζ.η.37 Οδοντίατροι